### Артыкул 3.19. Органы Міністэрства лясной гаспадаркі Рэспублікі Беларусь

1. Органы Міністэрства лясной гаспадаркі Рэспублікі Беларусь разглядаюць справы аб адміністрацыйных правапарушэннях, прадугледжаных артыкуламі 15.25, 15.28, 15.29 , часткай 1 артыкула 15.30 , артыкулам 15.31 , часткамі 2- 9 артыкула 15.37 , артыкулам 15.58 Кодэкса Рэспублікі Беларусь аб адміністрацыйных правапарушэннях, пратаколы аб здзяйсненні якіх складзены службовымі асобамі органаў Міністэрства лясной гаспадаркі Рэспублікі Беларусь. 2. Ад імя органаў Міністэрства лясной гаспадаркі Рэспублікі Беларусь справы аб адміністрацыйных правапарушэннях маюць права разглядаць Міністр лясной гаспадаркі Рэспублікі Беларусь і яго намеснікі, генеральныя дырэктары, галоўныя ляснічыя і начальнікі аддзелаў аховы і абароны лесу і паляўнічай гаспадаркі абласных органаў лясной гаспадаркі, кіраўнікі і галоўныя ляснічыя лясгасаў і іншых лесагаспадарчых прадпрыемстваў і арганізацый.

### Артыкул 3.20. Органы Міністэрства прыродных рэсурсаў і аховы навакольнага асяроддзя Рэспублікі Беларусь

1. Органы Міністэрства прыродных рэсурсаў і аховы навакольнага асяроддзя Рэспублікі Беларусь разглядаюць справы аб адміністрацыйных правапарушэннях, прадугледжаных артыкуламі 11.78, 15.1 - 15.3 , часткай 2 артыкула 15.4, артыкуламі 15.7 - 15.9 , часткай 2 артыкула 15.10, артыкуламі 15.18, 15.22 - 15.24 , часткамі 1 і 2 артыкула 15.26, артыкуламі 15.28, 15.29 , часткай 2 артыкула 15.30, артыкуламі 15.31, 15.32 , часткамі 2 і 3 артыкула 15.35 , часткамі 2- 9 артыкула 15.37, артыкуламі 15.48 - 15.50 , часткай 2 артыкула 15.51, артыкуламі 15.52, 15.53 , часткамі 1 і 2 артыкула 15.54, артыкуламі 15.57, 15.58, 15.60 - 15.64, 23.1, 23.16 Кодэкса Рэспублікі Беларусь аб адміністрацыйных правапарушэннях, пратаколы аб здзяйсненні якіх складзены службовымі асобамі органаў Міністэрства прыродных рэсурсаў і аховы навакольнага асяроддзя Рэспублікі Беларусь. 2. Ад імя органаў Міністэрства прыродных рэсурсаў і аховы навакольнага асяроддзя Рэспублікі Беларусь справы аб адміністрацыйных правапарушэннях маюць права разглядаць Міністр прыродных рэсурсаў і аховы навакольнага асяроддзя Рэспублікі Беларусь і яго намеснікі, начальнікі кіраўніцтваў гэтага Міністэрства і іх намеснікі, старшыні абласных (Мінскіх гарадскіх) камітэтаў прыродных рэсурсаў і аховы навакольнага асяроддзя і іх намеснікі, начальнікі кіраўніцтваў, самастойных аддзелаў гэтых камітэтаў і іх намеснікі, начальнікі гарадскіх і раённых інспекцый прыродных рэсурсаў і аховы навакольнага асяроддзя і іх намеснікі.

### Артыкул 3.21. Дэпартамент па каштоўных паперах Міністэрства фінансаў Рэспублікі Беларусь

1. Дэпартамент па каштоўных паперах Міністэрства фінансаў Рэспублікі Беларусь разглядае справы аб адміністрацыйных правапарушэннях, прадугледжаных артыкуламі 11.9 - 11.11 , часткай 5 артыкула 11.17, артыкуламі 11.59, 11.72, 11.73, 11.76, 23.1, 23.16, 23.20, 23.73 Кодэкса Рэспублікі Беларусь аб адміністрацыйных правапарушэннях, пратаколы аб здзяйсненні якіх складзены службовымі асобамі Дэпартамента па каштоўных паперах Міністэрства фінансаў Рэспублікі Беларусь, а таксама органаў, якія ажыццяўляюць кантроль і нагляд за выпускам і абарачэннем каштоўных папер, прафесійнай дзейнасцю па каштоўных паперах.